  Анжелика Тихонова корреспондент Удмуртиысь каръёсын ГТО куронъёсты сётыны дасяськыны но сётыны вить спорт интыос лэсьтӥзы. Элькунамы улӥсьёс отчы дунтэк ветлыны быгатозы. Со сярысь элькун тӧролэн но кивалтэтлэн пресс-служабазы ивортэ. Котькуд спорт площадкаын ГТО куронъёсты сётыны чаклам 28 сертифицированной спорт тӥрлык пуктӥзы. Соос пӧлын урам тренажёръёс но. Выль площадкаос кылдӥзы: Ижкарын (Буммаш урам, 88-тӥ юрт); Глазкарын (Киров нимо урам, 75а юрт); Воткаын (Энтузиастов урам, 25-тӥ юрт); Сарапулын (Молодёжной урам, 8-тӥ юрт); Можгаын (Спортивной урам, 40-тӥ юрт). Огез сыӵе спорт инты 3 миллион манет пала сылэ Спорт интыосты Владимир Путинэн кичӧлтэм «Демография» йӧскалык ӵектосэ пырись «Спорт – норма жизни» федерал ӵектос улсын лэсьтӥзы. Трос луонлыкъем спорт интыосты кылдытон улосвыламы 55 процентсэ улӥсьёсты спортэн эшъяськытыны валтӥсь ужпумез быдэстыны сётоз. Элькун тӧролэн но кивалтэтлэн пресс-службазылэн ивортэмезъя, кылем арын «Спорт – норма жизни» федерал ӵектос улсын Удмуртиын ГТО куронъёсты сётыны 33 площадкаос, кык школаос куспо стадионъёс, Шарканын куасэн бызьылонъя улосвыл центр но Ува ёросысь Поршур-Тукля гуртын спортэн вырыны площадка пуктӥзы. Тодэ вайытом, Глазкарысь 8 номеро гимназиын выль стадион усьтӥськиз. Тегъёс: Спорт Удмуртия ГТО 100ар  